|  |  |
| --- | --- |
|  | **1.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2016. január 14. napján tartandó **rendkívüli nyílt** ülésére |
|  |
| Előterjesztő megnevezése:  | Markót Imre |
| Iktatószám:  | 2/2016-F-1 |
| Tárgy:  | **Előterjesztés a Törökszentmiklósi Polgármesteri Hivatal köztisztviselőinek 2016. évi illetménykiegészítéséről.** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Döntéshozatal: | Minősített többség |
| Melléklet:  | 1 db **határozat tervezet** |
| Készítette: | Dr. Libor Imre aljegyző |
| Véleményezésre megküldve:  | a Képviselő-testület **Pénzügyi és Városfejlesztési** Bizottságarészére |
| Törvényességi véleményezésre bemutatva: | 2016. január 11.  |

**Tisztelt Képviselő-testület!**

A korábbi évek gyakorlata szerint a Törökszentmiklósi Polgármesteri Hivatal köztisztviselői részére Törökszentmiklósi Városi Önkormányzat Képviselő-testülete minden évben a költségvetési rendelet elfogadásával illetménykiegészítést állapított meg.

Mivel a költségvetési rendelet minden év február hónapjában kerül elfogadásra, azonban a jogszabály csak az adott költségvetési évről rendelkezik, ezért évfordulót követően – január hónap elején - a dolgozók illetménykiegészítését a kinevezési okmány módosításával vissza kellett vonni, majd a költségvetési rendelet elfogadását követően az illetménykiegészítést visszamenőleg ismételten meg kellett állapítani. Ezen kialakult gyakorlat mind pénzügyi, mind munkaügyi szempontból jelentős munkaterhet rótt a feladatokat ellátó személyekre. A fentieken kívül 2015. november 15. napjától a Magyar Államkincstár a köztisztviselők illetményének számfejtésére egy központi, egységes rendszert – KIRA - használ. A rendszer működése egyelőre akadozik. Az országos szintű felhasználás miatt a rendszer sok esetben zárolt, illetve sűrűn fordul elő rendszerhiba. Jelenleg ezen körülmény akadályozza a munkaügyi, és -jogi ügyintézést, amely szintén többlet munkaterhet keletkeztet, ezen felül valószínűsítheti nem rendezett munkajogi helyzet kialakulását is.

Jelen előterjesztés elfogadásával jelentős mértékben csökkennének a költségvetési rendelet elfogadásával járó adminisztratív terhek, valamint a dolgozók munkahelyi elégedettsége sem csökkenne. A dolgozók elégedettsége önkormányzati érdek, hiszen a munkáltató jó hírnevének keltésével, növekedik a jól képzett munkaerő megszerzésének és megtartásának esélye, a beosztott dolgozók motiváltabbakká válnak, valamint nagyobb valószínűséggel nyújtanak az elvárásoknak megfelelő teljesítményt, és tesznek akár extra erőfeszítést az önkormányzati célok elérése érdekében.

Felhívom továbbá a tisztelt Képviselő-testület figyelmét arra, hogy immáron 8. éve nincs lehetőség a közszférában dolgozók fizetésének emelésére, hiszen a központi költségvetés nem ad keretet az illetményalap növelésére.

Tisztelt Képviselő-testület!

Javaslom a fenti előterjesztés megvitatását és az alábbi határozat javaslat elfogadását.

Törökszentmiklós, 2016. január 8.

 Markót Imre

 polgármester

**…./2016. (I.14.) Kt.**

**Határozat**

**a Törökszentmiklósi Polgármesteri Hivatal köztisztviselőinek 2016. évi illetménykiegészítéséről**

Törökszentmiklós Városi Önkormányzat Képviselő-testülete (továbbiakban: Képviselő-testület) úgy dönt, hogy:

1. a Törökszentmiklósi Polgármesteri Hivatal köztisztviselői 2016. évben illetménykiegészítésre jogosultak, melynek mértéke középfokú iskolai végzettségű köztisztviselők esetén az alapilletmény 20%-a, felsőfokú iskolai végzettségű köztisztviselők esetén az alapilletmény 15%-a.
2. A Képviselő-testület felkéri Törökszentmiklós Város Jegyzőjét, hogy a 2016. évi költségvetésben az 1. pontban meghatározott illetménykiegészítés fedezetét tervezze be.

Felelős: Dr. Majtényi Erzsébet jegyző

Határidő: 2016. január 20.

Erről értesülnek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Humánigazgatási osztály
5. Közpénzügyi osztály
6. Irattár